ڪاڪم نيشنل پارڪ

ڪاڪم نيشنل پارڪ (Kakum National Park)، گھانا جي مرڪزي علائقي جي ساحلي ماحول ۾ واقع آهي.   اها 375 چورس ڪلوميٽر (145 چورس ميل) جي ايراضي تي پکڙيل آهي. سال 1931ع ۾ سرڪاري طور تي  هڪ محفوظ علائقو قرار ڏنو ويو، ان کي 1992ع ۾ هڪ قومي پارڪ جي طور تي نامزد ڪيو ويو، جڏهن ته پکين جي آبادين جو شروعاتي سروي ڪيو ويو. هي علائقو ٽراپيڪل ٻيلن سان ڍڪيل آهي. هن پارڪ جي انفراديت ان حقيقت ۾ آهي ته اهو مقامي ماڻهن جي شروعات تي قائم ڪيو ويو هو ۽ نه ته رياستي جهنگلي جيوت کاتي پاران جيڪي گھانا ۾ جهنگلي جيوت جي تحفظ جا ذميوار آهن. اهو آفريڪا ۾ صرف 3 هنڌن مان هڪ آهي جنهن ۾ هڪ ڪينوپي وارو رسي جو پل (Canopy Walkway) آهي، جيڪو 350 ميٽر (1,150 فوٽ) ڊگهو آهي ۽ ست وڻن جي چوٽين کي ڳنڍي ٿو ۽ ٻيلي تائين رسائي فراهم ڪري ٿو.

سڀ کان وڌيڪ قابل ذڪر، پارڪ ۾ جانورن جي خطري هيٺ نسلون، ڊيانا بندر، وشال بونگو چئو سڱو، پيلي پٺ وارو آفريڪي چڪارو ۽ آفريقي هاٿي آهن. اهو، برڊ لائف انٽرنيشنل پاران تسليم ٿيل، هڪ اهم پکين جو محفوظ علائقو پڻ آهي. پکين جو علائقو پارڪ جي علائقي کي مڪمل طور تي اوورليپ ڪري ٿو. پکين جي فهرست پارڪ ۾، عالمي تحفظ جي ڳڻتي جي اٺ قسمن سميت، 266 قسمن جي تصديق ڪئي آهي. انهن  خطري جي زد واري قسمن مان هڪ اڇو سيني وارو گني ڪڪڙ آهي. سڱ وارو پکي ۽ ڀوري طوطن جون نو جنسون رڪارڊ ڪيون ويون آهن ۽ ان ۾ 600 کان وڌيڪ تتليون پڻ آهن، جنهن مان هڪ نئين نسل 1993ع ۾ دريافت ڪئي وئي. 2012 تائين، گھانا جي ٻيلن ۾ هاٿين جي سڀ کان وڌيڪ آبادي ڪاڪم پارڪ ۾ موجود آهي.

گھانا جمهوريه جي ميوزيم ۽ يادگار بورڊ تجويز ڪئي آهي ته يونيسڪو پارڪ کي معيار vii ۽ x تحت فطري عالمي ورثي جو ماڳ قرار ڏئي ۽ 2000ع ۾ جمع ڪرايل عالمي ورثي جي ماڳن جي عارضي فهرست هيٺ درج ٿيل آهي.

حوالا

ٻاهريان ڳنڍڻا
زمرو:گھانا
زمرو:گهانا جا قومي پارڪ
زمرو:آفريڪا ۾ قومي پارڪ